open-index/open-wikipedia-markdown huggingface dataset:
Jurij Gazinski

**Jurij Aleksandrovič Gazinski** (ruski: Юрий Александрович Газинский; Komsomoljsk na Amuru, 20. srpnja 1989.) profesionalni je ruski nogometaš koji igra u sredini terena na poziciji defanzivnog veznog. Član je kluba Krasnodar i reprezentativac Rusije.

## Klupska karijera

Gazinski je počeo da trenirati nogomet još kao šestogodišnji dečak u rodnom Komsomoljsku na Amuru, a u profesionalnoj konkurenciji debitirao je u kolovozu 2007., nastupom u dresu ekipe Smena iz rodnog grada, koja se u to vrijeme natjecala u drugoj diviziji. U ljeto 2010. godine prelazi u redove ekipe Luč-Energija, za koju je nastupao tokom naredne dvije sezone u prvoj ligi. Karijeru nastavlja u istoj ligi, a sezonu 2012/13. provodi igrajući za moskovski Torpedo.

Krajem svibnja 2013. godine, Gazinski potpisuje trogodišnji ugovor s premijerligašem Krasnodarom, za koji je tokom debitantske sezone odigrao 33 utakmice i postigao jedan gol. U toj sezoni igrao je i finale ruskog kupa protiv ekipe Rostova. Narednu sezonu započeo je debitantskim nastupom na europskoj sceni, na utakmici Lige Europe protiv estonskog Kaleva (pobeda ruskog tima od 4:0) u srpnju 2014. godine.

## Reprezentativna karijera

Za seniorsku reprezentaciju Rusije debitirao je 31. kolovoza 2016. u prijateljskoj utakmici protiv Turske. Iste godine, odigrao je još tri prijateljske utakmice u dresu nacionalnog tima, a potom je bio član reprezentacije i na Kupu konfederacija 2017. u Rusiji (iako nije odigrao ni jedan službeni meč na tom turniru). Gazinski se našao i na konačnom spisku izbornika Stanislava Čerčesova za Svjetsko prvenstvo 2018., čiji je domaćin bila upravo Rusija. U prvoj utakmici protiv Saudijske Arabije, postigao je prvi gol u pobjedi svoje reprezentacije 5:0.

## Vanjske veze

* Profil na Soccerway.com
Mijas

**Mijas** je grad i općina od 77,151 stanovnika na jugu Španjolske u Provinciji Málaga, poznata kao ljetovalište.

Mijas su zapravo četiri naselja; Mijas Pueblo (staro selo na brdu), Mijas Costa (najveće naselje na obali), La Cala de Mijas 
(turističko naselja) i Las Lagunas

## Geografija

Mijas leži u Rivijeri Costa del Sol između Fuengirole i Marbelle. Od Malage je udaljen tridesetak km jugozapadno.

## Historija

Za rimske vlasti bio je poznat pod imenom *Tamisa*, nakon njih Tamisom vladaju Vizigoti, a nakon njih Mauri. Katolički kraljevi zauzeli su Mijas 
tokom 15. vijeka. 
Mijas je sve do  1950-ih bio malo ratarsko naselje, tad je podignuta tvornica azbesta i prvi hotel. Odtad se razvio kao 
kupališno mjesto.

## Reference
 
## Vanjske veze

* ''Ayuntamiento de Mijas''
Jaén (provincija)

**Provincija Jaén** (španjolski: *Provincia de Jaén*) je jedna od 50 španjolskih provincija od 643,484 stanovnika na jugu Španjolske u Autonomnoj zajednici Andaluziji.

Pored Jaéna koja je administrativni centar provincije, veći urbani centri su Linares, Andújar, Úbeda i Martos.

## Geografija

Provincija Jaén prostire po planinskoj unutrašnjosti Iberijskog poluotoka na površini od 13,496 km².

Provincija je sa sjevera okružena masivom Sierra Morena, sa istoka sa masivima Segura i Cazorla, i sa juga su planinama Betičkih Kordiljera Parapandom, Lucenom i Segurom.

Zapadni dio provincije je ravničarski kraj u kom dominira plodna kotlina rijeke Guadalquivir. Rijeka je na više mjesta pregrađena branama za akumulacijska jezera, njihove vode koriste se za navodnjavanje i pokretanje hidroelektrana.

## Privreda

Privreda provincije bazira se na maslinarstvu, uz nešto vinogradarstva i ratarstva (žitarice).
Ima i nešto rudarstva, oko Linaresa, a iskapa se željezna ruda, bakar, uran i sol.

Industrija je koncentrirana u gradovima Linaresu, Andújaru, La Carolini i Jaénu. U tvornicama tih gradova proizvode se automobili, poljoprivredne mašine, prehrambeni proizvodi, kemikalije i keramika.

## Reference

## Vanjske veze

* ''Diputación de Jaén''
Aziz Bouhaddouz

**Aziz Bouhaddouz** (arapski: عزيز بوحدوز; Berkane, 30. ožujka 1987.) je marokanski nogometaš i reprezentativac, koji trenutno igra kao napadač za njemački klub FC St. Pauli. 

Cijelu svoju klupsku karijeru, Bouhaddouz je proveo u Njemačkoj, mada nikada nije igrao u Bundesligi, već isključivo u nižim ligama. Član St. Paulija je od 2016. godine. Iste godine debitirao je i za marokansku reprezentaciju, za koju je nastupio i na Svjetskom prvenstvu 2018. godine u Rusiji.
Vijećnica u Gračanici

**Vijećnica u Gračanici**, ili Konak, nalazi se u centru grada. Proglašena je za  nacionalni spomenik BiH.
## Historija
Pseudomaurski stil zauzima drugo mjesto po rasprostranjenosti u arhitekturi austro-ugarskog perioda u Bosni i Hercegovini. Po postanku i metodama primjene dekorativnih i sekundarnih arhitektonskih elemenata sa originalnih muslimanskih spomenika, građenih uglavnom na sjeveru Afrike i u Španiji, pseudomaurski manir je samo jedan od mnogobrojnih oblika eklekticizma. On predstavlja romantičarsko nastojanje da se uvažavanjem lokalne tradicije građenja stvori poseban arhitektonski izraz. 
Zgrada Konaka – Vijećnice u Gračanici, nepoznatog arhitekte, građena je 1887. godine, prvobitno kao Konak. Prema projektnoj dokumentaciji u  Arhivu Bosne i Hercegovine, 1891. godine pretvorena je u zgradu Vijećnice. Pretpostavlja se da su je gradili isti majstori kao i zgradu Osman-kapetanove medrese u Gračanici.
 
Bila je vlasništvo Bosansko-hercegovačkog zemaljskog erara a potom Opšte narodne imovine FNRJ. U njoj je smještena Opčtina Gračanica.
## Opis
Elementi pseudomaurskog manira zastupljeni su na fasadama: ulazni portal, prozori i reljefna dvoslojno bojena fasadna dekoracija, koju karakteriše alternacija crvenih i žutih vodoravnih traka.

Ulazni portal je najsnažniji arhitektonski elemenat sa odlikama pseudomurskog manira na fasadi. Ulazna vrata su dvokrilna, od drveta sa geometrijskom dekoracijom od letvica. Portal je oblikovan kao pravokutni profilirani kameni okvir, sa dva bočna pilastra sa kapitelima pravokutnog presjeka. U arhitravnom dijelu portala pojavljuje se reljefni friz sa apstarhiranim floralnim motivom. Ispod profiliranog vijenca portala nalazi se niz konzola u formi stalaktita, a vijenac je okrunjen motivom stepenastog grudobrana, karakterističnog za fatimidsko razdoblje. Sa desne i lijeve strane portala postavljeni su fenjeri od kovanog željeza koji su izvedeni u stilu secesije.

U osnovi objekat ima oblik slova „E“. Zgrada je u dobrom stanju.

## Literatura
* Ibrahim Krzović -Arhitektura secesije u Bosni i Hercegovini“, Kulturno naslijeđe, Sarajevo
## Reference

## Vanjske veze
Jaén

**Jaén** je grad od 114,238 stanovnika na jugu Španjolske u Provinciji Jaén.

Jaén je i administrativni centar istoimene provincije.

## Geografija

Jaen leži na sjevernim obroncima planine Jabalecuz, udaljen stotinjak km sjeverno od Granade. .

## Historija

Za Antičkog Rima grad je bio poznat pod imenom *Aurinx*. 
Početkom srednjeg vijeka zauzeli su ga Mauri, pa je pod imenom 
*Jayyan* bio prijestolnica njihove taife. 
Maure je iz Jaena istjerao Fernando III od Kastilje 1246., odtad se razvija kao tipičan španjolski grad u unutrašnjosti

## Znamenitosti

Najveće znamenitosti su Zamak Santa Catalina, kog su dokumentirali još arapski kroničari u 12. vijeku, i
katedrala čiju je gradnju započeo 1540. Andrés de Vandelvira,  a dovršena je tokom 18. vijeka.

## Privreda
 
Privreda Jaena prvenstveno se bazira na obradi maslinova ulja i prehrambenoj industriji.

## Reference
 
## Vanjske veze

* ''Ayuntamiento de Jaén''
San Pedro de Alcantara

**San Pedro de Alcantara** je naselje od 31,000 stanovnika na jugu Španjolske u Provinciji Málaga, poznat kao ljetovalište.

## Geografija

San Pedro de Alcantara leži u Rivijeri Costa del Sol udaljen petnaestak km zapadno od centra Marbelle.

## Historija
San Pedro je novo naselje osnovan tek u 19. vijeku kao ratarska kolonija. U  turističko naselje počeo se transformirati 1960-ih.

## Reference
 
## Vanjske veze

* ''San Pedro de Alcantara''
The Incredible Hulk (film)

***The Incredible Hulk*** () je američki science fiction film snimljen 2008. godine u režiji Louisa Leterriera. Predstavlja drugu po redu kino-ekranizaciju istoimenog stripa u izdanju Marevl Comicsa. Naslovni protagonist, čiji lik tumači Edward Norton, je naučnik dr. Bruce Banner, naučnik koji se zbog posljedica neuspjelog eksperimenta pri svakom uzbuđenju pretvara u čudovište zelene boje kože. Radnja prikazuje kako nastoji spriječiti američku vladu čiji predstavnici na čelu sa generalom Rossom (čiji lik tumači William Hurt) da ga podvrgne daljim eskperimentima, a general u nastojanju da uhvati Bannera/Hulka angažira bivšeg britanskog specijalca Emila Blonskog (čiji lik tumači Tim Roth).

Snimljen pet godina nakon prethodne ekranizacije koja je bila bitno razočarala fanove stripa, *The Incredible Hulk* je zamišljen kao svojevrsni reboot franšize, odnosno prvi film u budućoj seriji. Produkciju su obilježili stalni sukobi između Nortona sa režiserom Leterrierom i scenaristom Zakom Pennom. Nakon premijere je film nije imao pretjerano dobre komercijalne rezultate, te nastavak nije snimljen.

Hulk se kao lik pojavio 2012. godine u filmu *[[The Avengers (film)|The Avenegers]]* gdje njegov lik tumači Mark Ruffalo.

## Izvori

## Vanjske veze

*
Lov (TV drama)

***Lov*** je jugoslavenska TV drama u produkciji RTV Zagreb emitirana 1974. godine. Režirao ju je Želimir Mesarić, a scenarij je napisao Stjepan Šešelj.

## Uloge

## Vanjske veze
*
Daniel Arzani

**Daniel Arzani** (perzijski: دَنیل ارزانی‎; Horamabad, 4. siječnja 1999.) je australsko-iranski nogometaš i reprezentativac Australije, koji igra kao ofenzivni igrač za Ferencváros.

Iako je rođen u Iranu, Arzani, koji tečno govori engleski i perzijski, od 2014. godine nastupa za mlađe uzraste australske reprezentacije. Seniorski debi imao je 2018. godine te je sudjelovao na Svjetskom prvenstvu 2018. godine, gdje je, s 19 godina, bio najmlađi igrač na turniru.
Kastilja-La Mancha

**Kastilja-La Mancha** (španjolski: *Castilla–La Mancha*) je španjolska autonomna zajednica, smještena u sredini 
Iberijskog poluotoka.

Sa sjevera graniči sa autonomnim zajednicama Kastilja i Leon i Madrid, sa sjeveroistoka sa Aragonom, sa istoka sa Valencijom, sa jugoistoka sa Murcijom, sa juga sa Andaluzijom i sa zapada sa Ekstremadurom.

## Geografija

Kastilja-La Mancha je svojom površinom od 79 km², treća po veličini autonomna zajednica, ali je rijetko naseljena (svega 25.57 stan. / km²) pa je sa svojih 2,106,349 stanovnika tek 9.

Administrativni centar Zajednice je grad Toledo, a podjeljena je na pet španjolskih provincija

Niski masiv Montes de Toledo je vododjelnica između visoravni La Alcarria na sjeveru koju oplakuje rijeka Tajo i visoravni La Mancha na jugu koju oplakuje rijeka Guadiana. 
La Alcarria se na sjeveru stapa sa Kastiljskim gorjem a na istoku sa Iberijskim gorjem. 
Visoravan La Mancha protežu se na jugoistok sve do Provincije Albacete i završava kod Betičkih Kordiljera, a sa juga joj je granica masiv Sierra Morena.

### Provincije

* Albacete
* Ciudad Real
* Cuenca
* Guadalajara
* Toledo

### Klima

Prevladava mediteranska klima, sa blagim utjecajem kontinentalne klime. Temperure se penju od istoka prema zapadu i od sjevera prema jugu.
Godišnja količina padavina je relativno niska, jedino u Provinciji Cuenca padne nešto više od 500 mm, i to u jesen i proljeće.

### Stanovništvo

Masovna selidba seoskog stanovništa u Madrid i ostale veće gradove ispraznila je Kastilju-La Manchu, to se naročito osjetilo po planinskim zonama provincija Cuenca i Guadalajare, a ne toliko po provincijskim centrima gdje se stanovništvo udvostručilo od 900-stotih. Puno mladih iselilo se i radi po Francuskoj, tako da sada prevladava nepovoljna starosna struktura stanovništva.

## Historija
Autonomna zajednica Castile-La Mancha osnovana je 10. augusta 1982. usvajanjem statuta, na terenu historijske regije Nove Kastilje.

## Privreda

Privreda Kastilje-La Manche bazira se na poljoprivredi, i to na ječmu, vinogradarstvu i maslinarstvu. Sadi se i leća, paprika, luk, šafran, suncokret i ruj.
Imanja po Manchi su najčešće velike latifundije, za razliku od tog sjeverno od rijeke Tajo prevladavaju male farme.

Stočarstvo sudjeluje sa 1 / 3 u ukupnoj proizvodnji ove regije, a najviše se uzgajaju ovce, koze i svinje.

Iako šume pokrivaju trećinu površine, slabo se eksploatiraju.

## Reference

## Vanjske veze

* ''Castilla–La Mancha''
Drago Bahun (glumac)

**Dragutin „Drago” Bahun** (Veliki Raven, 1. jul 1933 – Zagreb, 25. jun 1993) je bio hrvatski  filmski glumac.

## Filmografija

|- style="background: Lavender; text-align:center; "
| colspan="4" |1950.-te
|-
| 1951. || Bakonja fra Brne  || /
|- style="background: Lavender; text-align:center; "
| colspan="4" |1960.-te
|-
| 1963. || Licem u lice  || Kartaš 
|-
| 1966. || Ponedjeljak ili utorak  || Poznanik
|-
| 1967. || Breza  || Markov pajdaš / Grobar
|-
| 1967. || Protest  || /
|-
| 1969. || Slučajni život  || Petrica Kerempuh
|-
| 1969. || Sumorna jesen TV serija || /
|- style="background: Lavender; text-align:center; "
| colspan="4" |1970.-te
|-
| 1970. || Sam čovjek TV film || 
|-
| 1970. || Sam čovjek TV serija || 
|-
| 1970. || Tko pjeva zlo ne misli  || Pjevač s gitarom
|-
| 1974. || U registraturi TV serija || Tat
|-
| 1979. || Đavolje sjeme TV serija || /
|- style="background: Lavender; text-align:center; "
| colspan="4" |1980.-te
|-
| 1982. || Nepokoreni grad TV serija || /
|-
| 1982. || Tamburaši TV film || /
|-
| 1983. || Treći ključ  || Recepcionar
|- style="background: Lavender; text-align:center; "
| colspan="4" |1990.-te
|-
| 1990. || Dirigenti i muzikaši TV mini serija || /
|}

## Vanjske veze
*
Voto di castità

***Voto di castità*** () je italijanska erotska filmska komedija snimljena 1976. godine u režiji Joea D'Amata. Radnja prikazuje kako se bogati vlasnik lanca napuljskih bordela nađe na samrti te namjerava sve svoje bogatstvo ostaviti mladom nećaku, ali i komplikacije koje nastanu kada se ispostavi da se mladić posvetio vjeri i namjerava upisati katoličko sjemenište.

## Vanjske veze
*
Nemojte me zvati Robi

***Nemojte me zvati Robi*** je jugoslavenska TV drama u produkciji RTV Zagreb emitirana 1986. godine. Režirao ju je Miroslav Mikuljan, a scenarij je napisala Marija Peakić Mikuljan.

## Uloge

## Vanjske veze
*
Mala noćna muzika (razvrstavanje)

Mala noćna muzika se može odnositi na:

*Serenada br. 13 u G-duru Wolfganga Amadeusa Mozarta, poznata pod naslovom *[[Eine kleine Nachtmusik]]*
**[[A Little Night Music]]*, mjuzikl
**''A Little Night Music'' (film), američki igrani film iz 1977. godine, njegova ekranizacija
*''Mala noćna muzika'' (TV drama, 1965)
*''Mala noćna muzika'' (TV drama, 1977)
*''Mala noćna muzika'' (film), srpska komedija iz 2002. godine
Mala noćna muzika (TV drama, 1965)

***Mala noćna muzika*** je jugoslavenska crno-bijela TV komedija u produkciji RTV Zagreb emitirana 1965. godine. Režirao ju je Ivan Hetrich, a scenarij je napisao Milan Grgić.

## Uloge

## Vanjske veze
*
Mala noćna muzika (TV drama, 1977)

***Mala noćna muzika*** je jugoslovenska TV komedija u produkciji RTV Beograd emitovana 1977. godine. Režirao ju je Vladimir Momčilović a scenario je napisao Gordan Mihić.

## Uloge

## Reference

## Vanjske veze
*
Mala noćna muzika (film)

***Mala noćna muzika*** je srpska filmska komedija snimljena 2002. u režiji Dejana Zečevića.

## Sadržaj filma

Dva najbolja prijatelja rade u mrtvačnici i deluju veoma ograničeno. Život im se menja kada se javljaju na mobilni jednog mrtvaca. Oni pokušavaju da igraju igru u kojoj se ne snalaze baš najbolje, jer je to za njih veliki zalogaj, naročito kada se umešaju ozbiljni ljudi iz sveta kriminala i porno industrije. Izlazeći iz avanture u avanturu, oni sreću mnoge bizarne likove tokom nekoliko neispavanih noći u konstantnom begu, pokušavajući nekako da i oni profitiraju iz cele situacije.

## Uloge

## Nagrade

## Izvori

## Vanjske veze
*
Ljubica Janićijević

**Ljubica Janićijević** (Maskare, 16. februar 1923 – Beograd, 11. avgust 2001) je bila jugoslovenska i srpska filmska i pozorišna glumica.

## Filmografija

|- style="background: Lavender; text-align:center; "
| colspan="4" |1960.-te
|-
| 1961. || Jerma TV film || /
|-
| 1962. || Prozvan je i peto-3  || /
|-
| 1963. || 20000 za trošak TV film || /
|-
| 1964. || Muški izlet  || Nada
|-
| 1965. || Glasam za ljubav  || /
|-
| 1968. || Parničari TV serija || /
|-
| 1968. || Delije  || /
|-
| 1968. || Kalendar Jovana Orlovića TV film || Gina
|-
| 1968. || Ima ljubavi, nema ljubavi  || /
|-
| 1969. || TV Bukvar TV serija || Pomoćnica
|-
| 1969. || Sačulatac TV serija || /
|-
| 1969. || Zaobilazni Arčibald TV serija || /
|- style="background: Lavender; text-align:center; "
| colspan="4" |1970.-te
|-
| 1970. || Burduš  || Drina
|-
| 1970. || Žarki  || /
|-
| 1970. || Levaci TV serija || /
|-
| 1972. || Izdanci iz opaljenog grma TV serija || /
|-
| 1973. || Milojeva smrt TV film || Milicioner
|-
| 1975. || Otpisani TV serija || Komšinica
|- style="background: Lavender; text-align:center; "
| colspan="4" |1980.-te
|-
| 1983. || Nešto između  || Gospođa 2
|-
| 1984. || Nešto između TV serija || Gospođa 2
|- style="background: Lavender; text-align:center; "
| colspan="4" |1990.-te
|-
| 1990. || Pas Kratki film || /
|}

## Vanjske veze
*
La Mancha

**La Mancha** (srpskohrvatski: *Manča*) je visoravan u centru Španjolske.

## Karakteristike
La Mancha leži na prosječnih 610 metara nadmorske visine. Suha ali plodna zemlja Manče leži preko sloja vapnenca, to je pojas koji se proteže od masiva Montes de Toledo do planina u Provinciji Cuenca na istoku. 
Sa juga je omeđuje visoravan La Alcarria, a sa sjevera masiv Sierra Morena. 
Manča se prostire preko dijelova provincija Cuenca, Toledo, i Albacete i gotovo preko cijele Provincije Ciudad Real. To je zapravo južni dio autonomne zajednice Kastilja-La Mancha.

Manchu je opisao Miguel Servantes u romanu Don Quijote iz 17. vijeka, čak i danas oni koji posjete taj kraj mogu vidjeti vjetrenjače iz 16. vijeka, koje su Servantesu poslužile kao inspiracija za borbu njegova junaka sa divovima.
Pored Don Quijotea, Mancha je poznata i po vinima.

Arapi su je zvali Al-Manshah ("Suha zemlja" ili "Pustopoljina"), Manča je tokom srednjeg vijeka bila tampon zona između kršćanskih i maurskih snaga. Do 16. vijeka istočni dio bio je poznat pod imenom La Mancha de Montearagón ili La Mancha de Aragón, a zapadni kao La Mancha.

Pored vinogradarstva, za privredu Manče značajno je i ratarstvo (žitarice), koje se bori sa nestašicom vode, jer su brojni bunari presušili krajem 20. vijeka. I ovčarstvo je važno, kao i proizvodnja Manchego sira. Manča je poznata i po šafranu, kog su navodno u Španjolsku uvezli Mauri tokom 10. vijeka.

Manča je poznata i po grupi malih jezera Lagunas de Ruidera, koja su i Nacionalni park i UNESCO-v rezervat biosfere Mancha Húmeda.

## Reference

## Vanjske veze
* ''La Mancha''
Zajednica Madrida

**Zajednica Madrid** (španjolski: **Comunidad de Madrid**) je španjolska autonomna zajednica, smještena u centru Španjolske.

Sa sjevera i zapada graniči s autonomnom zajednicom Kastilja i Leon, a s istoka i juga s Kastiljom-La Mancha.

## Karakteristike
Zajednica Madrid je svojom površinom od svega 8 km², 12 po veličini autonomna zajednica, ali je vrlo gusto naseljena pa je sa svojih 6,421.878 stanovnika treća u zemlji. Autonomna zajednica Madrid osnovana je 25. februara 1983. godine, a administrativni centar je grad Madrid.

Teren Madridske autonomne zajednice otprilike se podudara sa slivom rijeke Jarama, i njenih pritoka Henaresa i Manzanaresa koje se slijevaju po južnim padinama masiva Sierra de Guadarrama. To je jednolični teren spržene zemlje na centralnoj visoravni Meseta. Jednolični pejzaž u kom se izmjenjuju oranice pod žitom s golom žutom zemljom. Taj teren bio je scena nekoliko odlučujućih bitaka za Španjolskog građanskog rata (1936.-1939.).

Nešto malo sačuvanih borovih šumaraka po planinskim obroncima, postali su meta madridskih stanovnika, koja po njima podižu vikendice, dok se po vrhovima grade skijališta.

## Reference

## Vanjske veze

* ''Comunidad de Madrid''
Estepona

**Estepona** je naselje od 66,863 stanovnika na jugu Španjolske u Provinciji Málaga.

## Geografija

Estepona leži u Rivijeri Costa del Sol udaljena tridesetak km jugozapadno od  Marbelle, i poznata je kao ljetovalište

## Historija
Estepona je nastala 1502. kad se 25 porodica iz sjeverne Španjolske naselilo u tom kraju. Sve do 1729. bila je samo kvart Marbelle, tad je dobila povelju o statusu grada od kralja Filipa V.

Na početku 20. vijeka imala je već 9,000 stanovnika koji su se bavili ratarstvom i ribarstvom. U  turističko naselje počela se transformirati 
1960-ih.

## Reference
 
## Vanjske veze

* ''Ayuntamiento de Estepona''
La gatta da pelare

***La gatta da pelare*** () je italijanska filmska komedija snimljena 1981. godine u režiji Pippa Franca, kome je predstavljala režijski debi, odnosno jedino režijsko ostvaranje u filmografiji. U njoj se Franco pojavljuje u ulozi protagonista, strip-crtača koji postaje ljubomoran na psihijatra koji liječi njegovu suprugu, te to iskaže tako da u svojim stripovima ubije njegov lik. Radnja prikazuje komplikacije koje nastanu kada psihijatar postane žrtvom stvarnog ubistva, a protagonist prvoosumnjičeni za taj zločin.

## Uloge
* Pippo Franco ... Stefano Valenti
* Janet Agren ... Margaret
* Daniela Poggi ... Luisa
* Franco Bisazza ... Portir
* Giancarlo Magalli ... Kapetan karabinjera
* Nando Paone ... Donizetti
* Stefano Ruzzante ... Enzo Cantoni
* Tuccio Musumeci ... Carlotti
* Orso Maria Guerrini ... Profesor Guido Maraldi

## Vanjske veze
*
Kraljevska kanadska konjička policija

**Kraljevska kanadska konjička policija** (; RCMP), također poznata i kao **Kraljevska žandarmerija Kanade** (, RGC) je federalna policijska služba Kanade. Osnovana je 1920. godine spajanjem dotadašnje Dominionske policije sa paravojnom Sjeverozapadnom konjičkom policijom. RCMP, iako formalno djeluje na federalnoj razini, u stvarnosti ima izuzetno širok raspon djelatnosti na nižim razinama, prije svega zato što su joj sve provincije - s izuzetkom Ontarija i Kvebeka, koji posjeduju vlastite provincijske policije (Ontarijska provincijska policija i Sûreté du Québec) - prepustile policijsku nadležnost, a ona također uključuje federalne teritorije i manje gradove i jedinice lokalne uprave. RCMP je van Kanade najpoznatija po specifičnim i prepoznatljivim crvenim uniformama zbog kojih njeni pripadnici, poznati pod nadimkom **Mounties**, predstavljaju jedan od nacionalnih simbola.

## Vanjske veze

*
Milojeva smrt

***Milojeva smrt*** je jugoslovenska crno-bela TV drama u produkciji RTV Beograd emitovana 1973. godine. Režirao ju je Sava Mrmak, a scenario je napisao Đorđe Lebović prema delu Jare Ribnikar.

## Uloge

## Vanjske veze
*
Srebrna ledi

***Srebrna ledi*** je jugoslovenska crno-bela TV drama u produkciji RTV Beograd emitovana 1961. godine. Režirao jui je Slavoljub Stefanović Ravasi, a scenario je napisao Aleksandar Antić.

## Uloge

## Vanjske veze
*
Ghost Rider: Spirit of Vengeance

***Ghost Rider: Spirit of Vengeance*** je američki akcijsko-fantastični igrani film snimljen 2011. godine u režiji Marka Neveldine i Briana Taylora. Predstavlja ekranizaciju istoimenog stripa u izdanju Marvel Comicsa, odnosno nastavak filma *[[Ghost Rider (film)|Ghost Rider]]*. U njemu Nicolas Cage ponavlja ulogu Johnnyja Blazea, profesionalnog motociklista i kaskadera koji je prodao dušu Vragu i nastoji to odgoditi borbom protiv zlikovaca. Radnja prikazuje kako se priključi tajnoj vjerskoj organizaciji koja namjerava zaštiti dijete. *Spirit of Vengeance*, koji je redovnu distribuciju imao početkom 2012. godine, je imao solidne komercijalne rezultate, ali i dobio izuzetno loše kritike, koje su uključivale zamjerke na slabu kvalitetu specijalnih efekata. Cage je nakon toga izjavio da neće ponovno nastupiti, a zbog čega se odustalo od daljih nastavaka.

## Reference

## Vanjske veze
* 
*
Aleksandar Volodin

**Aleksandar Mojsejevič Volodin** (; 10. februar 1919 - 17. decembar 2001) bio je ruski književnik i scenarist, najpoznatiji po drami *[[Pet večeri (drama)|Pet večeri]]*.

## Vanjske veze
* Recent Trends in Russian Drama with Special Reference to Alexander Volodin
*
Pet večeri (drama)

***Pet večeri*** () je drama ruskog pisca Aleksandra Volodina objavljena 1959. godine. Protagonist, po imenu Iljin, se nakon deceniju i pol vraća u Lenjingrad i slučajno sreće Tamaru, djevojku u koju je oduvijek bio zaljubljen. *Pet večeri*, dijelom inspirirana autorovim životom, je izazvala senzaciju nakon premijere zbog neobične strukture i "filmskog" načina pripovijedanja, ali i kritike iz službenih partijskih krugova zbog "neherojskog" prikaza običnih sovjetskih ljudi. Kasniji historičari su je smatrali jednim od najvažnijih odraza Hruščovljevog otapanja u tadašnjem sovjetskom teatru. 

Godine 1964. je po njoj RTV Beograd emitirala istoimenu TV-dramu, a 1978. godine je Volodin napisao scenario za istoimeni film u režiji Nikite Mihalkova.
Pet večeri (TV drama)

***Pet večeri*** je jugoslovenska crno-bela TV drama u produkciji RTV Beograd emitovana 1964. godine. Predstavlja adaptaciju istoimenog pozorišnog komada sovjetskog pisca Aleksandra Volodina. Režirao ju je Slavoljub Stefanović Ravasi.

## Uloge

## Vanjske veze
*
Pet večeri (film)

***Pet večeri*** () je sovjetski igrani film snimljen u režiji Nikite Mihalkova i premijerno prikazan 1979. godine. Po žanru je melodrama, i predstavlja adaptaciju istoimenog teatarskog komada Aleksandra Volodina koji je također bio sudjelovao na izradi scenarija. Radnja se događa 1957. godine u Moskvi gdje nakon dugog odsustva na pet dana dolazi protagonist (čiji lik tumači Stanislav Ljubšin) te nakon slučajnog susreta pokušava ponovno sresti ženu (čiji lik tumači Ljudmila Gurčenko) u koju je bio zaljubljen.

## Vanjske veze
*
Vanessa (film)

***Vanessa*** je zapadnonjemački erotski (softcore) film snimljen 1977. godine u režiji Huberta Franka. Naslovni lik, koji tumači Olivia Pascal, je 18-godišnja djevojka odgojena u samostanu koja putuje u Hong Kong nakon što dozna da je oporukom stekla veliko bogatstvo na Dalekom istoku. Radnja prikazuje kako se ispostavi da se to bogatstvo sastoji od plantaža limuna, ali i lanca bordela, te kako će Vanessa postati predmetom brojnih spletki, ali u novoj okolini spoznati vlastitu dugo potiskivanu seksualnost. *Vanessa* je, velikim dijelom inspiriran uspjehom erotskog filma *[[Emmanuelle (film, 1974)|Emmanuelle]]*, od nje posudila stil, ali i egzotične lokacije koje su uključile Tajland. Oliviji Pascal, koja je prije toga radila kao bolničarka, lik Vanesse je predstavljao filmski debi i zahvaljujući njemu je stekla status erotske zvijezde u tadašnjoj Zapadnoj Njemačkoj.

## Uloge
*Olivia Pascal ... Vanessa Anden 
*Anton Diffring ... Major Kenneth Cooper 
*Günter Clemens ... Adrian Dijon 
*Uschi Zech ... Jackie Grüder
*Eva Eden ... Clé Cooper 
*Henry Heller 	
*Eva Leuze ... Tai-Neh 
*Astrid Boner ... Oberin (kao Astrid Bohner) 
*Gisela Krauss ... Hilda 
*Peter M. Krueger ... Anthony Grüder (kao Peter M. Krüger)  
*Tom Garven ... Princ Bandor

## Vanjske veze
*
Griechische Feigen

***Griechische Feigen*** () je zapadnonjemačka erotska filmska komedija snimljena 1977. godine u režiji Siggija Götza. Protagonistica, čiji lik tumači Betty Vergès, je mlada djevojka koju roditelji šalju na školovanje u München, ali ona umjesto toga odluči putovati autostopom po Grčkoj. Radnja prikazuje kako tom prilikom doživljava niz pustolovina i postaje predmetom zavođenja brojnih muškaraca, ali kako se na kraju odluči samo na jednog (čiji lik tumači Claus A. Richt). *Griechische Feigen* je predstavljao jedan od najpopularnijih filmova svog vremena, a to se odrazilo i kada je mnogo godina kasnije - 1990. godine - njegova premijera na programu RTL-a bila jedna od najgledanijih emisija u historiji njemačke televizije.

## Uloge
* Betty Vergès ... Patricia
* Claus Richt ... Tom
* Olivia Pascal ... Amanda
* Wolf Goldan ... Bernd

## Vanjske veze
* 
* ''Griechische Feigen'' bei Filmportal.de
Oghenekaro Etebo

**Oghenekaro Peter Etebo** (Lagos, 9. studenog 1995.) je nigerijski nogometaš i reprezentativac, koji trenutno igra kao centralni vezni za Stoke City. Karijeru je započeo u nigerijskom klubu Warri Wolves, odakle je 2016. godine prešao u portugalski C.D. Feirense. Nakon polusezonske posudbe u Las Palmasu, Etebo je prešao u Stoke City. 

Za nigerijsku reprezentaciju debitirao je 2013. godine te je osvojio broncu na Olimpijskim igrama 2016. godine. Sudjelovao je i na Svjetskom prvenstvu 2018. godine.
Iztok Mlakar

**Iztok Mlakar** (Postojna, 21. lipnja 1961), slovenski glumac i kantautor.

Diplomirao je na *[[Akademija za gledališče, radio, film in televizijo|Akademiji za gledališče, radio, film in televizijo]]* (AGRFT) u Ljubljani, vodećem dramskom glumcu. Zaposlen je u glumačkom ansamblu Slovenskog narodnog kazališta Nova Gorica.

Više od igrača je poznato kao pjevanje - šansoner. On stvara svoje šansone koji govore o životu jednostavnih, radnih ljudi, ljubavi i razmišljanja, stvarajući u obalnom dijalektu, što čini pjesme posebnima. Pjesme pretežito prate uz pratnju harmonike, gitare i basa. Iako je iznimno popularan u Sloveniji i susjednim zemljama, Iztok Mlakar samo koncertira do najviše šezdeset ljudi odjednom, jer ne želi pjevati na mikrofonu na svojim nastupima. S manjim krugom stvaraju se i realna kemija, budući da Iztok obogaćuje svoje nastupe sa srednjim skicama koje podržava kao igrač s istinskom dramatičnom prisutnošću.. Koncerti su vrlo rijetki i obično se rasprodaju u roku od nekoliko sati. Izdao je pet albuma i autor je troje svojih kazališnih predstava.

## Diskografija
Nacho (fudbaler, rođen 1990.)

**José Ignacio Fernández Iglesias** (; Madrid, 18. siječnja 1990.), poznatiji kao **Nacho** (), španjolski je nogometaš i reprezentativac koji igra za Al-Kadsijah, najčešće kao stoper, mada može igrati i kao lijevi/desni bek. 

Gotovo cijelu svoju karijeru proveo je u Kraljevskom klubu, za čiju je seniorsku momčad debitirao 2011. godine; u nekoliko sezona, Nacho je s Realom osvojio niz trofeja, među kojima su i tri Lige prvaka. Godine 2024. potpisao je za saudijski Al-Kadsijah.

Za španjolsku reprezentaciju debitirao je 2013. godine, međutim tek je 2018. godine zaigrao na prvom velikom natjecanju, kada je bio dio ekipe na Svjetskom prvenstvu u Rusiji. U prvoj utakmici grupe, protiv Portugala, Nacho je postigao svoj prvi gol za reprezentaciju. Godine 2024. s reprezentacijom postaje europski prvak.
Stara željeznička stanica u Banjoj Luci

**Stara željeznička stanica u Banjoj Luci** je objekt u kojem je danas smješten Muzej savremene umjetnosti Republike Srpske. Komisija za očuvanje nacionalnih spomenika, na sjednici održanoj od 20. do 27. novembra 2007. godine, donijela je odluku da se željeznička stanica proglasi za  nacionalni spomenik BiH. Ovu odluku Komisija je donijela u sljedećem sastavu: Zeynep Ahunbay, Marti CheeryAmra Hadžimuhamedović (predsjedavajuća), Dubravko Lovrenović i Ljiljana Ševo i Tina Wik .
## Historija
Abdul Aziza Han je prvi osmanski suveren koji je otišao u posjetu Evropi 1867. godine. Bio je iznenađen velikim razvojem industrije, kao i saznanjima o razvoju ekonomije, građevinarstva, cestovnog i željezničkog saobraćaja. Po povratku iz Evrope sultan Abdul Aziz Han je donio odluku o gradnji željezničke pruge koja bi povezivala Istanbul sa Bečom. Ova pruga nazvana je carigradska magistrala.  
 
Prva pruga u Bosni i Hercegovini puštena je u saobraćaj 1872. godine.

Bila je to pruga normalnog kolosijeka od Banje Luke do Dobrljina kod Bosanskog Novog, u dužini od 101,6 km. Saobraćaj obustavljen je 14. novembra 1875. godine zbog nerentabilnosti. Austrougarske vlasti ponovo uspostavljaju saobraćaj od Banje Luke do Dobrljina 1879. godine.

Prvog decembra 1891. godine željeznička stanica Banja Luka povezana je sa gradom Banja Luka novoizgrađenom željezničkom prugom u dužini od 3 km. Tada je sagrađena i zgrada glavne željezničke stanice.

Godine 1953. izgrađena je željeznička pruga Doboj – Banja Luka u dužini od 95,10 km, čime je ostvarena veza sa Dobojem i Sarajevom.
Godine 1968. ukinuta je željeznička pruga Banja Luka Grad - Banja Luka Predgrađe, tako da je stanica Banja Luka Predgrađe ponovo postala stanica Banja Luka. 

Nakon dislokacije željezničke stanice iz centra grada u predgrađe, objekat željezničke stanice dobio je novu namjenu. Dogradnjom novih sadržaja i adaptacijom postojećih, zgrada željezničke stanice je postala sastavni dio nove autobuske stanice, zatim Umjetničke galerije, a 2004. Postala je Muzej savremene umjetnosti Republike Srpske.

## Opis
Projektovana je u duhu ‎istoricizma kao i većina javnih objekata nastalih u Austrougarskom carstvu s kraja 19. stoljeća. Arhitektonski stil neorenesanse je izražen kako u dispoziciji objekta tako i raščlanjenoj i bogatoj fasadnoj dekoraciji. 

Zgrada je pravougaone osnove dimenzija 78,0 × 20,0 m. Sastoji se od dva bočna krila i centralnog dijela koji na jugoistočnoj strani ima naglašen glavni ulaz.

## Literatura
## Reference

B
Montes de Toledo

**Montes de Toledo** (prevedeno sa španjolskog *Toledske planine*) je planinski masiv u centru Španjolske, koji se proteže u dužinu od oko 350 km južno od Toleda.

## Geografija

Masiv je vododjelnica između rijeka Tajo i Guadiane, maksimalno je širok oko 100 km između Sonseca (Provincija Toledo) i Puertollana (Provincija Ciudad Real) a prosječno  oko pedeset kilometara.

Najviši je u Provinciji Cáceres kod Sierra de Guadalupe, gdje vrh La Villuerca doseže visinu od 1.603 metra.  

Masiv formira sjevernu granicu La Manche u autonomnoj zajednici Kastilja-La Mancha.

Planine masiva su geološki pomlađene alpskom orogenezom

Masiv je izvorište brojnih vodotoka, između ostalih i rijeke Almonte lijeve pritoke Rijeke Tajo i i rijeke Bullaque, desne pritoke Guadiane. 
Unutar masiva nalazi se zaštićeno područje Nacionalnog parka Cabañeros.

Park se prostire na površini od 2180 km², a u njemu živi 53 vrsta zaštićenih životinja.

## Reference

## Vanjske veze

* ''Montes de Toledo''
Regija Murcia

**Regija Murcia** (španjolski: **Región de Murcia**) je španjolska autonomna zajednica, smještena na jugoistoku
Španjolske.

Sa sjevera graniči sa autonomnom zajednicom Kastilja-La Mancha, sa istoka sa Valencijom i sa Andaluzijom 
na zapadu. Dok se na jugu prostire Sredozemno more.

## Geografija

Regija Murcia je svojom površinom od 11 km² deveta po veličini autonomna zajednica, a sa svojih 1,462,125 stanovnika deseta u zemlji.

Autonomna zajednica Murcija osnovana je 9. juna 1982., a administrativni centar je grad Murcia.

Betički Kordiljeri na jugu Murcije graniče sa Sredozemnim morem, dok se na istoku pretapaju u ravnicu Cartagene. Na sjeveru leže planine Jumilla i Yecla, a na zapadu sjeveroistočna grana Betičkih Kordiljera.
Rijeka Segura protječe od sjeverozapada prema jugoistoku, preko sredine Murcije. Njene vode koriste se za navodnjavanje velikih hacijedi po dolinama Betičkih Kordiljera.

Godišnja količina padavina u regiji je vrlo niska, pa padne svega oko 170 mm oko rta Tiñosa do  280 mm kod Cartagene. Temperature  su visoke i pokazuju relativno malo sezonskih varijacija.

Šezdesetih godina prošlog vijeka bio je bum intenzivnog navodnjavanja, pa je tad porastao broj stanovnika oko grada Murcije.
Početkom 21. vijeka zbog smanjenih količina vode centralna španjolska vlada promjenila je politiku navodnjavanja, pa sad ona odobrava korištenje voda.

## Privreda
Većina poljoprivredne proizvodnje odvija se na velikim farmama koje se navodnjavaju, one proizvode povrće i voće za izvoz. Iako još uvijek polovica farmi nema uvjete za navodnjavanje, pa proizvode nešto malo ječma i grožđa.

Stočarstvo je koncentrirano na  svinjogojstvo.

Tvornice prehrambene industrije koncentrirane su duž rijeke Segura. 
Cartagena je izrasla u prvorazredni industrijski centar, zahvaljujući nalazištima olova, cinka i soli. 
Nakon izgradnje [petrokemijskog kompleksa na [otoku Escombreras na ulazu u luku - Cartagena je postala vodeći evropski petrokemijski centar.

Razvojem turizma duž mediteranske obale, porasla je važnost uslužnog sektora na privredu.

## Historija

Kastilja je 1243. anektirala tadašnju Taifu Murcia, kako bi dobila izlaz na Mediteran. Ona je ]1304.prepustila jedan dio Murcije Kraljevini Valencija.
Preostali teritorij nekadašnje Kraljevine Murcia podijeljen je 1833. na provincije Murcia (današnja autonomna zajednica) i 
Albacete.

## Reference

## Vanjske veze

* ''Región de Murcia''
Cuenca (provincija)

**Provincija Cuenca** (španjolski: *Provincia de Cuenca*) je jedna od 5 provincija Španjolske autonomne zajednice - Kastilja-La Mancha, koja se nalazi u sredini Španjolske.

Administrativni centar provincije je grad Cuenca koja je i jedini veći urbani centar.

## Geografija

Provincija Cuenca prostire se na jugu centralne visoravni Meseta, na površini od 17,141 km². To je vrlo pust kraj, rijetkih planinskih naselja i još rjeđih oranica. u kom živi 198,718 stanovnika.

Po istočnim i centralnim dijelovima provincije prostire se planinski masiv Serranía de Cuenca, kraj gustih borovih šuma i pašnjaka. Kroz vapnenačka brda masiva su rijeke Júcar i Tajo probile duboke kanjone i stvorile čudesne stijene nalik na grad - *Ciudad Encantada*, pored administrativnog centra Cuence.

Po sjeveru se prostiru valoviti brežuljci visoravni Alcarria, sušnog kraja u kom padne manje od 500 mm padavina godišnje, dok na jugu počinje ravnica La Mancha, a na zapad se uzdiže masiv Sierra de Altomira.

## Historija i privreda
Provincija Cuenca osnovana 1833. na dijelu teritorija drevne regije Nove Kastilje.

### Privreda

Privreda provincije bazira se na poljoprivredi, uzgoju ječma, suncokreta, šafrana i voća, uz maslinarstvo, vinogradarstvo i gljivarstvo. Ipak je glavni izvor prihoda većine stanovnika šumarstvo, eksploatacija borovih šuma.

Jedan dio stanovnika bavi se ovčarstvom, kozarstvom i pčelarstvom.

## Reference

## Vanjske veze

* ''Diputación de Cuenca''
Linares, Jaén

**Linares** je grad i općina od 58,449 stanovnika u centru Španjolske u Provinciji Jaén, nekad poznat kao snažni rudarsko - industrijski centar.

## Geografija

Linares leži u brdima Sierre Morene na 419 metara nadmorske visine, udaljen pedesetak km sjeverno od svog administrativnog centra Jaéna.

## Historija

Linares se prvi put pojavljuje u historijskim arhivima 1155. za vladavine Alfonsa VII, ali pod jurisdikcijom Baeza - grada koji je tad bio puno važniji od Linaresa. U to vrijeme Linares nije bio ništa drugo već malo selo oko zamka Maurskog porijekla. Sredinom 16. vijeka zahvaljujući poljoprivredi i stočarstvu, narasla je trgovina i povećalo stanovništvo, pa mu je Felipe II dao status općine.
Tokom 17 i 18. vijeka rudarska se aktivnost značajno povećala, i to manje više zahvaljujući iskapanju olova.

Tokom 19. vijeka Linares je konsolidirao svoju poziciju vodećeg rudarsko - industrijskog centra Provincije Jaén. Najviše zahvaljujući dolasku željeznice i novim mašinama i rudarskim tehnikama. Brzo je rastao od 6000 stanovnika koliko je imao 1849. do 36.000 1877.

Krajem 20. vijeka počela je recesija, posljednji rudnik je zatvoren 1991., a zatvorena je i tvornica terenskih vozila Santana Motor.

## Gradovi pobratimi
*  Linares, Meksiko
*  Linares, Čile
*  Linares, Kolumbija
*  Tomaszów Mazowiecki, Poljska
*  Castres, Francuska

## Reference
 
## Vanjske veze

* ''Ayuntamiento de Linares''
Aziz Behich

**Aziz Behich** (turski: **Aziz Behiç**, ; Melbourne, Vic, 16. prosinca 1990.) je australski nogometaš i reprezentativac, porijeklom ciparski Turčin, koji igra kao lijevi bek ili lijevo krilo za Melbourne City. Prije nego je 2013. godine prešao u Tursku, igrao je u nekoliko klubova u Australiji, gdje se vratio 2023. godine nakon deset godina igranja u Europi.

Temeljem svog porijekla i mjesta rođenja, Behich je mogao nastupati za reprezentacije Turske, Cipra ili Australije. Godine 2012. debitirao je za australsku reprezentaciju, s kojom je 2015. godine postao azijski prvak. Sudjelovao je i na Kupu konfederacija 2017. te na Svjetskom prvenstvu 2018. godine.
Yussuf Poulsen

**Yussuf Yurary Poulsen** (Kopenhagen, 15. lipnja 1994.) je danski nogometaš tanzanijskog porijekla, koji trenutno igra kao krilo ili napadač za njemački Hamburger SV. Prije Hamburga, igrao je za danski Lyngby Boldklub, odakle je 2013. godine otišao u RB Leipzig, gdje je igrao do 2025. godine.

Kako mu je otac, koji je inače umro od karcinoma kada je Yussufu bilo šest godina, iz Tanzanije, Poulsen je mogao igrati i za reprezentaciju Tanzanije, ali kako nije dobio nikakav poziv od njihova saveza, od 2014. godine nastupa za reprezentaciju Danske.
Alfreð Finnbogason

**Alfreð Finnbogason** (Grindavík, 1. veljače 1989.) je islandski nogometaš i reprezentativac koji trenutno igra kao napadač za njemački Augsburg. 

Nogometom se profesionalno počeo baviti 2007. godine, a prvi značajni uspjeh ostvario je u Heerenveenu, postavši najbolji strijelac Eredivisiea u sezoni 2013./2014. s 29 golova; te su sezone više golova od njega, što se tiče europskih liga, imali samo Luis Suárez, Cristiano Ronaldo i Jonathan Soriano. Nakon Heerenveena, odlazi u Real Sociedad, odakle se 2016. godine preselio u Augsburg. 

Za islandsku reprezentaciju debitirao je 2010. godine. Bio je dio reprezentacije koja je izborila historijski, debitantski nastup na Euru 2016. godine, kao i one koja je imala debitantski nastup na Svjetskom prvenstvu 2018. godine. U utakmici protiv Argentine, Finnbogason je postigao izjednačujući gol u utakmici, odnosno prvi gol što ga je Island postigao na Svjetskom prvenstvu.
Meseta

**Meseta** (ili šp. **Meseta Central**, dosl. centralna visoravan) je visoravan u centru Španjolske.

## Karakteristike
Meseta se proteže na više od 210.000 km², sa Madridom u centru i leži na prosječnoj nadmorskoj visini od 660 metara.
To je najstarija i najsloženija geološka formacija Iberijskog poluotoka. Zapadne padine Mesete blago se spuštaju prema Atlanskom oceanu i formiraju bazene rijeka Duero, Tajo i Guadiane. 

Na sjeveru visoravan naglo prelazi u Kantabrijsko gorje, a na istok se račva u čitav niz planinskih masiva. Određene tektonsku simetriju pružaju kanjoni rijeka Ebro na sjeveroistoku i Guadalquivir na jugu, iznad kojih se stere čitav niz planina na istoku, te masiv Sierra Morena na jugu.

Grupa planina u samom centru Iberijskog poluotoka dijeli Mesetu na nešto višu Sjevernu Mesetu (*Meseta Norte*) u Aautonomnoj zajednici Kastilja i Leon i nešto nižu Južnu Mesetu (*Meseta Sur*) - Kastilja-La Mancha i Extremadura.

Između zapadne i Istočne Mesete postoje velike razlike kako u vegetaciji tako i u privrednoj snazi. Zapad ima posno kamenito tlo sastavljeno od kristaličnih stijena, dok je tlo po istočnim ravnicama kvalitetno sastavljeno od vapnenca i lapora.

Jugoistok Mesete zauzima regija La Mancha.

## Reference

## Vanjske veze

* ''Meseta Central''
Kick-Ass (film)

***Kick-Ass*** () je američka akcijska filmska komedija snimljena 2010. godine u režiju Matthewa Vaughna. Predstavlja adaptaciju istoimenog stripa Marka Millara, izdanog od kuće Marvel Comics. Naslovni protagoniost, čiji lik tumači Aaron Taylor-Johnson, je frustrirani tinejdžer koji spas od dosadne svakodnevnice nastoji pronaći tako da se noću maskira i kao vigilante pokušava boriti protiv kriminala. Radnja prikazuje kako ga sticajem okolnosti njegove amaterske aktivnosti dovedu u sukob sa lokalnom mafijom, ali i kako stiče vrijednog saveznika u liku 10-godišnje djevojčice Hit-Girl (čiji lik tumači Chloe Grace Moretz), koju je otac, bivši policajac (čiji lik tumači Nicolas Cage) od najranijih nogu obučio borilačkim vještinama.

*Kick-Ass* je zbog neuobičajeno eksplicitnog nasilja i prostačkog rječnika, dotada neuobičajenog za filmove o superherojima, izazvao brojne kontroverze, ali je, sa druge strane, zbog neuobičajeno britkog crnog humora i parodijskog odnosa prema hollywoodskim filmovima i njihovim konvencijama, stekao izuzetno popularnost. Godine 2013. je snimljen nastavak pod naslovom *[[Kick-Ass 2]]*, koji nije uspio ponoviti uspjeh svog prethodnika.

U Hrvatskoj je prikazan pod naslovom ***Štemer***, a u Srbiji pod naslovom ***Fajter***.

## Uloge

* Aaron Johnson  ... Dave Lizewski / Kick-Ass
* Mark Strong  ... Frank D'Amico
* Christopher Mintz-Plasse  ... Chris D'Amico / Red Mist
* Chloë Grace Moretz  ... Mindy Macready / Hit-Girl
* Nicolas Cage  ... Damon Macready / Big Daddy
* Lyndsy Fonseca  ... Katie Deauxma
* Clark Duke  ... Marty
* Evan Peters  ... Todd Haynes
* Sophie Wu  ... Erika Cho
* Omari Hardwick  ... Narednik Marcus Williams
* Stu Riley  ... Huge Goon
* Michael Rispoli  ... Big Joe
* Dexter Fletcher  ... Cody
* Jason Flemyng  ... Lobby Goon
* Xander Berkeley  ... Detektiv Gigante
* Kofi Natei  ... Rasul
* Corey Johnson  ... Sporty Goon
* Adrian Martinez  ... Ginger Goon
* Katrena Rochell  ... Žena junkie
* Omar Soriano  ... Leroy
* Garrett M. Brown  ... Mr. Lizewski
* Elizabeth McGovern  ... Mrs. Lizewski
* Yancy Butler  ... Angie D'Amico
* Deborah Twiss  ... Mrs. Zane
* Craig Ferguson  ... sam sebe

## Izvori

## Vanjske veze

* 
* 
* 
* 
* 
*
Diego Costa

**Diego da Silva Costa** (, ; Legarto, 7. listopada 1988.) je španjolski nogometaš brazilskog porijekla koji igra kao napadač, a trenutno igra za Grêmio. Stručnjaci i komentatori opisivali su ga kao talentiranog napadača čije su glavne kvalitete fizička sprema, kontrola lopte i postizanje pogodaka. Kritičari su, s druge strane, često napadali njegovo ponašanje na terenu i konflikte s drugim igračima. 

Costa je karijeru započeo u Portugalu, igravši za Bragu i Penafiel, prije nego ga je 2007. godine kupio Atlético Madrid za samo €1,500,000. Brzo je posuđen natrag u Bragu, a kasnije i u Celtu Vigo i Albacete, prije nego je 2009. godine prodan u Real Valladolid. Nakon jedne sezone se vraća u Atlético te ubrzo postaje njihov ključni igrač, postigavši čak 27 golova u sezoni 2013./2014., kada je madridski klub osvojio naslov prvaka. Nakon te sezone, prelazi u Chelsea za £32,000,000. U svojoj prvoj sezoni postigao je 21 gol i osvojio naslov prvaka te liga kup, a sudjelovao je i u osvajanju lige 2017. godine. Godine 2018., ponovo se vraća u Atlético Madrid. Nakon dvije sezone odlazi jednu godinu u Atlético Mineiro, a onda i u Wolverhampton Wanderers, gdje također igra jednu sezonu. 

Na međunarodnoj razini, Costa je 2013. godine odigrao dvije prijateljske utakmice za Brazil, ali je ubrzo izrazio želju za igranjem u španjolskoj reprezentaciji, državljanstvo čije države je dobio u rujnu 2013. godine. Za Španjolsku je debitirao u rujnu 2014. godine te je sudjelovao na Svjetskim prvenstvima 2014. i 2018. godine.
Toledo (provincija)

**Provincija Toledo** (španjolski: *Provincia de Toledo*) je jedna od 5 provincija Španjolske autonomne zajednice - Kastilja-La Mancha, koja se nalazi u sredini Španjolske.

Administrativni centar provincije je grad Toledo.

Sa sjevera graniči sa Provincijom Ávila i Zajednicom Madrid, sa istoka sa Provincijom Cuenca, sa juga sa Provincijom Ciudad Real i sa zapada sa provincijama Cáceres i Badajoz.

## Geografija

Provincija Toledo prostire se na površini od 15,370 km² u kojoj živi 686,841 stanovnika.

Veći dio provincije pripada slivu rijeke Tajo i njezinih brojnih pritoka. Na sjeverozapadu leže planine koje se spajaju sa masivom Sierra de Gredos. Po jugu se steru strme planine masiva Montes de Toledo koje su vododjelnica slivova rijeka Tajo i 
Guadiane. Na istoku leži dio visoravan La Mancha, koja se proteže dalje na jug, a u samoj sredini provincije leže široke ravnice, dobro navodnjavane vodama rijeke Tajo.

## Privreda

Pored poljoprivrede (ječam, pšenica, zob, grožđe, masline) i stočarstva, privreda provincije bazira se i na rudarstvu, kaolinit i slični minerali za građevinarstvo.

Industrija je koncentrirana u administrativnom centru provincije Toledu i gradu Talavera de la Reina. To su uglavnom pogoni prehrambene, drvne, obućarske i metalurške industrije.

## Reference

## Vanjske veze

* ''Diputación de Toledo''
Sezona poljubaca

***Sezona poljubaca*** je jugoslovenska crno-bela TV drama u produkciji RTV Beograd emitovana 1968. godine. Režirao ju je Slavoljub Stefanović Ravasi, a scenario je napisao Miroslav Karaulac.

## Uloge

## Vanjske veze
*
Ludiot i kalugericata

***Ludiot i kalugericata*** () je jugoslovenska crno-bela TV drama na makedonskom jeziku u produkciji RTV Skoplje emitovana 1968. godine. Predstavlja adaptaciju istoimenog pozorišnog komada poljskog pisca Stanislav Ignacija Vitkijeviča. Režirali su je Todorka Kondova i Slavoljub Stefanović Ravasi.

## Uloge

## Vanjske veze
*